b"\n_START_ARTICLE_\nSant Cebri\xc3\xa0 de Pujarnol\n_START_SECTION_\nDescripci\xc3\xb3\n_START_PARAGRAPH_\nA l'inici de la vall de Matamors hi ha el nucli rural de Sant Cebri\xc3\xa0 format per l'esgl\xc3\xa9sia, el cementiri i la casa senyorial de la Torre de Puijarnol._NEWLINE_L'edifici \xc3\xa9s de planta rectangular amb absis semicircular. La nau presenta la volta lleugerament apuntada i les parets llises enguixades. En \xc3\xa8poca posterior, al costat nord de la nau, s'hi afegiren capelles, la sagristia i, als peus, el cor. Separen la nau i el presbiteri dos arcs decreixents. Una cornisa segueix tot el seu per\xc3\xadmetre a l'al\xc3\xa7ada de l'inici de la volta. El campanar \xc3\xa9s situat a sobre la portalada. \xc3\x89s de planta quadrada i t\xc3\xa9 un sol pis, amb dos finestrals a les cares est i oest, i un a les cares nord i sud. La fa\xc3\xa7ana \xc3\xa9s llisa i presenta una porta adovellada i un roset\xc3\xb3.\n_START_SECTION_\nHist\xc3\xb2ria\n_START_PARAGRAPH_\nSegons la butlla de Benet VII del 1017, el monestir de Banyoles tenia possessions al lloc de Podio Arnulphi o Puigarnolf, del comtat de Besal\xc3\xba. El 1248 el bisbe de Girona, Berenguer de Castellbisbal, va consagrar l'esgl\xc3\xa9sia com a parr\xc3\xb2quia del lloc. El 1426 hi havia dos altars, un era l'altar major i l'altre estava dedicat a Sant Pere. El 1703 consta en el llibre dels delmes del bisbat que els de Pujarnol corresponien als senyors Mill\xc3\xa0s de Madremanya i Campolier de Mi\xc3\xa0negues."